Шығыс Қазақстанда 564 оқушы «Алтын белгіге» үміткер
DATE: 03:16, 01 Маусым 2022 | GMT +5
TITLE: Шығыс Қазақстанда 564 оқушы «Алтын белгіге» үміткер
URL: https://kaz.inform.kz/news/shygys-kazakstanda-564-okushy-altyn-belgige-umitker_a3939233/
META: DATE: 03:16, 01 Маусым 2022 | GMT +5
TOTAL WORDS: 122
AUTHOR(S):
TEXT: Облыстық ақпарат орталығында өткен баспасөз мәслихаты барысында ШҚО білім басқармасының басшысы Сайрангүл Жұмаділова 2021-2022 оқу жылын қорытындылады. «Өңір бойынша 644 мектепте 194 476 бала оқыды. Соңғы қоңырау жоспар бойынша-дәстүрлі түрде 25 мамырда офлайн форматта өтті. Аттестатты салтанатты тапсыру және бітіру 16-17 маусымға жоспарланған. Іс-шаралар мектеп қабырғасында өткізіледі», - деді ол. Басқарма басшысының айтуынша, биыл 11 сыныпты 8860 оқушы аяқтады. Оның ішінде «Алтын белгіге» үміткер саны - 564, ал үздік аттестатқа үміткер - 789. «9 сыныпты 17 264 бала бітірді. Олар үшін 28 мамырда басталған қорытынды емтихандар 6 маусымға дейін жалғасады. Осы уақыт ішінде балалар төрт пән бойынша емтихан тапсырады. Ал 8860 түлектің 7510-ы ұлттық біріңғай тестілеу тапсырады. Биыл мемлекеттік білім грантына үміткерлерге ҰБТ-ға 2 рет қатысуға мүмкіндік берілді», - деді Сайрангүл Жұмаділова
